2. ΒΑΣΙΛΙΚΟΝ ΔΙΑΤΑΓΜΑ της 1/12 Μαρτ. 1952 Περί διατηρήσεως εν ισχύϊ διατάξεων αφορωσών τον διορισμόν εκτάκτων διερμηνέων ή μεταφραστών της Αγγλικής Γλώσσης. Έχοντες υπ’ όψιν 1)την διάταξιν της παρ.2 του άρθρ.62 Νόμ. 1811/1951 «περί Κώδικος Καταστάσεως των Δημοσίων Διοικητικών Υπαλλήλων», 2)το άρθρον μόνον του Νόμ. 1972/1951 «περί μεταθέσεως χρόνου ενάρξεως της ισχύος και παρατάσεως προθεσμιών του Νόμ. 1811/1951 κλπ.», 3)την υπ’ αριθ. 251/14.11.1951 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 4)την υπ’ αριθ. 174/14.11.51 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Διατηρούνται εν ισχύϊ αι διατάξεις του άρθρου μόνου του Νόμ. 99/21.1.1945 αι αφορώσαι τον διορισμόν εκτάκτων διερμηνέων ή μεταφραστών της Αγγλικής Γλώσσης. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 